رجع كيهدر مع رجال الأعمال الي داير معاهم غداء عمل كيهضر و مخنزر .. بعد ماسالاو ناضو دوك جوج رجال غاضرو هما اللولين عاد ناض آدم و هاجر كانو دايزيين من حدا إسراء الي كانت فخضم الحديث مع رياض .. شمات شي ريحة مغريباش عليها تلفتات و هي تصدم و خرجات عنيها ممستوعباش بلي آدم هو الي دايز قدامها .. فاش شافتو تسرعات دقات قلبها حسات بحال الى بغا اخرج من بلاصتو .. لكن الصدمة الاكبر هي فاش رمقها بنضرة مستفزة و باردة و شد فيد هاجر و خرجو من الريسطو .. حسات بحال شي موس تغرس فقلبها و غرغرو عنيها رياض كان كيهضر معها مامسمعات والو و دنيها تصمكو .. ناضت كتجري للطواليت دخلات و سدات عليها و انفاجرات بالبكا شادة جيهت قلبها و كتوجع .. توحشاتو بلا قياس و منين شافتو مكرهاتش تجري عندو و تعنقو و تخشا فاحضانو و تقولو توحشتك و كنت عايشة فالعذاب و انا بعيدة عليك .. حاطة ادها على وجها و دموعها شلال مقدراتش تنسا النضرة الي رمقها بيها و يديه الي كانت شادة فيد هاجر ..